GiliGold/VAD_KnessetCorpus huggingface dataset:
ראובן ריבלין:
רק היועץ המשפטי צריך לתמוך בך בעניין זה.
חיים אורון:
אני מציע לא לקבל את ההצעה בטקסט שפה נרשם.
חיים אורון:
הרעיון ששלוש ועדות דנות ומניחים בסוף את הצעת החוק על שולחן ועדת הכספים והיא מעלה את זה כהצעת חוק אחת למליאת הכנסת, זה המכשלה של חוק התקציב.
חיים אורון:
נגיד שיש פרק על הרוקחים שאני רוצה להצביע בעדו, אתם מכריחים אותי להצביע נגדו בגלל הפרק על מניעת חינוך מיוחד.
חיים אורון:
זה המנגנון.
חיים אורון:
אם הכנסת השבע-עשרה תתחיל במהלך שהתחיל בה יושב ראש הכנסת השש-עשרה, של צמצום מרחיק לכת בחוק ההסדרים ותממש עכשיו, בגלל מגבלות הזמן, שהיא מצמצמת אותו כך שהיא משאירה רק 10 סעיפים מתוך 121, עשינו מהלך גדול.
רוחמה אברהם-בלילא:
מכיוון שהמליאה התחילה, נעשה הפסקה בדיון.
רוחמה אברהם-בלילא:
ועדת הכנסת תחדש את דיוניה בשעה 4:00 אחר הצהריים.
רוחמה אברהם-בלילא:
אם המליאה תסתיים לפני כן, אז קודם.
רוחמה אברהם-בלילא:
כרגע זה בשעה 4:00, אם נקדים החברים יקבלו הודעה בהמשך.
רוחמה אברהם-בלילא:
אני מודה לכולם, הישיבה נעולה.
רוחמה אברהם-בלילא:
בוקר טוב לכולם.
רוחמה אברהם-בלילא:
על סדר יומנו המלצה למינו יושב-ראש לוועדת העלייה, הקליטה והתפוצות.
רוחמה אברהם-בלילא:
אחר כך נדון בהצעת חוק הכנסת (מספר חברי ועדת הכסיפם בתקופת כהונתה של הכנסת השבע עשרה), ואחר כך שונות.
רוחמה אברהם-בלילא:
אני חייבת לומר שעד אתמול בערב האופוזיציה הגישה שתי הצעות אי-אמון.
רוחמה אברהם-בלילא:
מכיוון שראש הממשלה בחוץ-לארץ, ועד עכשיו היה נהוג שלא להגיש אי-אמון כשראש הממשלה בחוץ-לארץ, אני מודה לחברי הכנסת מהאופוזיציה שהסכימו להסיר את הצעת האי-אמון.
אפרים סנה:
איך יעבור יום שני בלי אי-אמון?
רוחמה אברהם-בלילא:
כן, חבר הכנסת יצחקי.
אביגדור יצחקי:
אני מציע למגישי הצעת האי-אמון להוריד את ההצעה בכלל, בעיקר בנושא הזה.
אביגדור יצחקי:
ההצעה היא בגין התרופות לחולי סרטן המעי הגס.
אביגדור יצחקי:
אני חושב שלעשות פוליטיקה על גבם של חולי סרטן זה לא נכון, במיוחד לנוכח ההחלטה הנוספת של ועדת הסל מאתמול.
אביגדור יצחקי:
שוחחתי ארוכות עם האנשים, לבי עם האנשים, וכך לבם של כולם.
אביגדור יצחקי:
אבל מה לעשות שחוות הדעת של אנשי המקצוע היא שגם אם יוסיפו עוד 500 מיליון ש"ח לסל התרופות הם עדיין לא שם?
אביגדור יצחקי:
למשל, מדברים על הורמון הגדילה, שהוא הדבר הבא שהם היו רוצים לתת.
אביגדור יצחקי:
זה לתת איכות חיים שונה לילדים שכנראה יהיו בגובה 1.40 מ', ועם ההורמון יגיעו ל-1.55 מ'.
אביגדור יצחקי:
זה בהחלט דבר טוב, ויש עוד כמה תרופות אחרות שהיו מכניסים לסל.
אביגדור יצחקי:
שוחחתי עם כמה אונקולוגים בכירים מאוד, ושאלתי על זה.
אביגדור יצחקי:
הם אומרים שכרגע אין מוכחות רפואית לתרופה.
אביגדור יצחקי:
יותר מזה, צריך לשים לב ולראות מי באמת דוחף את המאבק הזה – וגם עיתונאי מ"ידיעות אחרונות" העיר שלחברות התרופות יש יד ורגל בעניין הזה.
אביגדור יצחקי:
צריך להבין מה הדבר הזה עושה.
אביגדור יצחקי:
גם על פי ההוכחה הברורה ביותר, במירכאות – מדובר על הארכת חיים בשלושה עד ארבעה חודשים.
אביגדור יצחקי:
ואגב, זה לא מקובל בכל העולם.
אביגדור יצחקי:
קשה נורא לדבר על דבר כזה, גם להדיוטות שלא מבינים כלום ברפואה, ועל אחת כמה וכמה למי שמבינים.
אביגדור יצחקי:
זו איכות חיים של ילד, לעומת שלושה חודשים של אדם – לא באיכות חיים גבוהה במיוחד, כי הוא לא נהיה בריא מייד באותו יום ולא מתחיל לרוץ בערי ישראל.
אביגדור יצחקי:
אני מציע שמגישי הצעת האי-אמון ישבו עם המומחים, ישבו עם האנשים, יבינו את הבעייתיות בנושא, ידברו עם אנשי ועדת הסל – ויושבים שם האנשים הבכירים ביותר ברפואה הישראלית, שהתייעצו עם ועדת האונקולוגיה הישראלית, ששם נמצאים מיטב האונקולוגים במדינת ישראל.
אביגדור יצחקי:
הם החליטו מה שהחליטו.
אביגדור יצחקי:
שימצאו להם נושא אחר לעסוק בו באי-אמון בפוליטיקה.
אביגדור יצחקי:
הפוליטיקה הזולה במיוחד היא של הליכוד ויהדות התורה, שבאמת רואים על פניו למה הם הגישו את זה יחד פתאום: יהדות התורה רוצה לסמן שגם היא יכולה להגיש הצעות אי-אמון, באמת לא על חולי סרטן; והליכוד רוצה להראות שהוא מחבר אליו את יהדות התורה.
אביגדור יצחקי:
זו באמת פוליטיקה זולה על גבם של חולי סרטן.
אביגדור יצחקי:
אני מאוד מבקש – אני לא אומר שלא תגישו הצעות אי-אמון, תגישו כמה שאתם רוצים; אבל הפעם תמצאו נושא אחר.
רוחמה אברהם-בלילא:
תודה רבה, חבר הכנסת יצחקי.
רוחמה אברהם-בלילא:
נעבור להמלצת ועדת הכנסת למנות יושב-ראש לוועדת העלייה, הקליטה והתפוצות.
קולט אביטל:
למה הוא לא פה?
רוחמה אברהם-בלילא:
הוא לא חבר ועדת הכנסת.
קולט אביטל:
אנחנו בוחרים אותו שלא בפניו?
אביגדור יצחקי:
כך בחרנו את האחרים, גם את גאלב מג'אדלה וגם את מיכאל מלכיאור בחרנו שלא בנוכחותם.
רוחמה אברהם-בלילא:
זה עניין טכני לחלוטין.
רוחמה אברהם-בלילא:
אבל אני מקבלת את הערתך לפעם הבאה, ונזמין את המועמדים.
אביגדור יצחקי:
למה צריך להזמין אותם?
אביגדור יצחקי:
אולי מישהו רוצה להצביע נגד ולא נעים לו?
רוחמה אברהם-בלילא:
מי שרוצה לבוא, דלת הוועדה תמיד פתוחה בפניו.
רוחמה אברהם-בלילא:
בהתאם להוראות סעיף 10(א) לתקנון הכנסת, ממליצה ועדת הכנסת לבחור בחבר הכנסת מיכאל נודלמן ליושב-ראש ועדת העלייה, הקליטה והתפוצות.
רוחמה אברהם-בלילא:
ה צ ב ע ה בעד – רוב מתנגדים – אין נמנעים – אין
רוחמה אברהם-בלילא:
נבחר פה אחד.
רוחמה אברהם-בלילא:
הצעת חוק הכנסת (מספר חברי ועדת הכספים בתקופת כהונתה של הכנסת השבע-עשרה), התשס"ו-2006 – הכנה לקריאה שנייה ושלישית
רוחמה אברהם-בלילא:
נעבור לדיון בהצעת החוק שעליה הצבענו בשבוע שעבר, בהכנה לקריאה שנייה ושלישית.
רוחמה אברהם-בלילא:
נפתח את זה לדיון.
רוחמה אברהם-בלילא:
זו הצעת חוק הכנסת (מספר חברי ועדת הכספים בתקופת כהונתה של הכנסת השבע-עשרה), התשס"ו-2006.
רוחמה אברהם-בלילא:
הוראה מיוחדת לתקופת כהונתה של הכנסת השבע-עשרה.
רוחמה אברהם-בלילא:
אני מקריאה: "על אף הוראות סעיף 3 לחוק הכנסת התשנ"ג-1994, בתקופת כהונתה של הכנסת השבע-עשרה מספר החברים בוועדת הכספים של הכנסת לא יעלה על 19".
רוחמה אברהם-בלילא:
מישהו רוצה לומר משהו בנושא?
מנחם בן-ששון:
דיברנו על זה ארוכות במליאה.
רוחמה אברהם-בלילא:
אז אנחנו עוברים להצבעה.
ארבל אסטרחן:
אנחנו צריכים לאשר לקריאה שנייה ושלישית.
ארבל אסטרחן:
אין פטור.
רוחמה אברהם-בלילא:
יש פטור.
רוחמה אברהם-בלילא:
מי בעד להעלות את זה למליאה?
רוחמה אברהם-בלילא:
ההצעה עברה, אין מתנגדים, אין נמנעים.
רוחמה אברהם-בלילא:
שונות
רוחמה אברהם-בלילא:
אני מבקשת לעדכן את חברי הוועדה.
רוחמה אברהם-בלילא:
בשבוע שעבר דיברנו כאן על נושאי ממלאי המקום.
רוחמה אברהם-בלילא:
נקבתי במספר של שמונה חברים בוועדת חוץ וביטחון.
רוחמה אברהם-בלילא:
במהלך היום היו בקשות נוספות, גם של מרצ וגם של אגודת ישראל, להעביר נציגים מוועדת הכספים לוועדת חוץ וביטחון.
רוחמה אברהם-בלילא:
לפיכך המספר הסופי שהיה במליאה בסוף היום הגיע לעשרה חברי כנסת, בסך הכול.
אפרים סנה:
זה מחייב חלוקה מחדש.
רוחמה אברהם-בלילא:
לא, כי פחות או יותר עמדנו במונה שקבענו קודם.
רוחמה אברהם-בלילא:
לא סטינו.
אפרים סנה:
אני יכול לקבל את פירוט החלוקה של כל העשרה?
רוחמה אברהם-בלילא:
אין בעיה, תקבל גם פירוט את של כל ממלאי המקום בוועדת חוץ וביטחון וגם את כל הרשימה של ממלאי המקום בוועדת הכספים.
רוחמה אברהם-בלילא:
אם יהיו הערות, דלתי תמיד פתוחה בפניך.
רוחמה אברהם-בלילא:
זה היה בהסכמה מלאה.
אפרים סנה:
ועדת הכספים, אין בעיה.
אפרים סנה:
אבל היו שמונה ממלאי מקום, והייתה חלוקה מסוימת.
אפרים סנה:
עכשיו יש עשרה חברים.
אביגדור יצחקי:
לא הבנתי את העניין של מרצ.
רוחמה אברהם-בלילא:
אסביר בדיוק מה הקראתי מעל בימת הכנסת.
רוחמה אברהם-בלילא:
בוועדת חוץ וביטחון ממלאי המקום הקבועים הם: שני נציגים מסיעת הליכוד, ואנחנו אמורים לקבל את שמם; שני נציגים מסיעת קדימה, חברי הכנסת רוחמה אברהם ואביגדור יצחקי – חבר הכנסת יצחקי הוסף למניין, לא ספרנו אותו בבוקר; וכן ממלא מקום מאחת מהסיעות הבאות: מסיעת העבודה-מימ"ד חבר הכנסת אפרים סנה; מסיעת האיחוד הלאומי-מפד"ל חבר הכנסת בנימין אלון; מסיעת ש"ס חבר הכנסת נסים זאב; מסיעת יהדות התורה נציג אחד; מסיעת מרצ חבר הכנסת רן כהן; מסיעת ישראל ביתנו נציג אחד.
רוחמה אברהם-בלילא:
אלה החברים.
אפרים סנה:
מה המפתח?
אפרים סנה:
לסיעה של 19 חברים ולסיעה שהיא שליש מ-19 יש אותו מספר?
אפרים סנה:
הכנסת זה לא מקום שבו שתי מפלגות מחלקות ביניהן את הדברים.
אפרים סנה:
למפלגת העבודה יש 19 מנדטים.
אפרים סנה:
ליהדות התורה יש שישה מנדטים, זה שליש.
אפרים סנה:
מרצ זה חמישית מזה.
אפרים סנה:
למה לליכוד יש שני נציגים?
אביגדור יצחקי:
אסביר.
זהבה גלאון:
עשיתם הסדר כולל.
אביגדור יצחקי:
קודם כול, אם אתה שואל אותי, ממלא המקום צריך להיות של הסיעות הקטנות, לא של הסיעות הגדולות, אבל זה לא שייך לעניין.
אביגדור יצחקי:
כדי לשמור על המסגרת של סיעות גדולות וקטנות, קבענו שכל מי שיש לו 12 מנדטים ומעלה מקבל שני נציגים בשתי הוועדות.
אביגדור יצחקי:
מי שיש לו פחות מזה, מקבל נציג אחד באחת הוועדות, באיזו ועדה שהוא בוחר.
אביגדור יצחקי:
הוא יכול לבחור.
אביגדור יצחקי:
קדימה קיבלו שני נציגים, העבודה קיבלו שני נציגים, הליכוד קיבלו שני נציגים וש"ס קיבלו שני נציגים.
אביגדור יצחקי:
אני בחיים לא אומר עובדות לא נכונות, אין דבר כזה.
אפרים סנה:
כמה ממלאי מקום יש בכל הכנסת?
אביגדור יצחקי:
את החבר השני שלך הסכמת לתת למרצ, לטובת ועדת הכספים.
רוחמה אברהם-בלילא:
יש לי הצעה לפתרון.
רוחמה אברהם-בלילא:
עשיתי תיקון נוסח של הוועדה בפני המליאה.
רוחמה אברהם-בלילא:
שבו ביניכם, ואם יש שינויים, תביאו אותם לוועדה.
רוחמה אברהם-בלילא:
כרגע אנחנו לא צריכים לעשות את זה.
זהבה גלאון:
היו הסכמות ביניהם.
אפרים סנה:
לליכוד אין ממלא מקום בוועדת הכספים?
אביגדור יצחקי:
אין.
אביגדור יצחקי:
מספר ממלאי המקום בכנסת הוא 2 כפול 4, ועוד 1 כפול השאר.
אפרים סנה:
כמה בסך הכול?
אביגדור יצחקי:
עד חמישה חברי כנסת, אגב.
אביגדור יצחקי:
לסיעות הערביות אין שום ממלא מקום.
אפרים סנה:
כמה ממלאי מקום יש בסך הכול?
אביגדור יצחקי:
13.
אביגדור יצחקי:
לכולם.
אפרים סנה:
ועשרה מהם מרוכזים בוועדת חוץ וביטחון?
אביגדור יצחקי:
כרגע.
אביגדור יצחקי:
זה לא קשור לאקס-אופיציו שלי.
אביגדור יצחקי:
זה לפי הצעת גדעון סער.
רוחמה אברהם-בלילא:
הצבענו על זה בשבוע שעבר.
רוחמה אברהם-בלילא:
נכחת בהצבעה, ונדמה לי שגם הצבעת, חבר הכנסת סנה.
רוחמה אברהם-בלילא:
אני מבקשת לאשר את זה: מי בעד התיקון?
רוחמה אברהם-בלילא:
ה צ ב ע ה בעד – רוב נגד – אין נמנעים – אין
רוחמה אברהם-בלילא:
תודה רבה.
זהבה גלאון:
אני מבקשת להעלות נושא במסגרת שונות.
זהבה גלאון:
בפעם ה-70, לדעתי, אני מבקשת להעלות את נושא החדרים, זה הופך להיות לא נעים.
זהבה גלאון:
מוכרחים לפתור את זה.
זהבה גלאון:
היינו צריכים לקבל מש"ס מקום בהילטונים לטובת חבר הכנסת אבשלום וילן.
זהבה גלאון:
לש"ס יש ארבעה שרים, תשעה הילטונים חדשים וישנים.
זהבה גלאון:
הם היו צריכים להחזיר חדר מתוך התשעה, ולא מהחדרים שקיבלו בכנסת השש-עשרה.
זהבה גלאון:
ש"ס נותנים לנו חדר בקומה השנייה, ממה שהם קיבלו בכנסת השש-עשרה לשרים.
זהבה גלאון:
זה לא מתקבל על הדעת.
זהבה גלאון:
אנחנו מדברים על זה יותר מחודש.
יעקב מרגי:
אני אמור לשבת עם אביגדור יצחקי ולהבהיר לו נקודה אחת: בקומת הממשלה יש 17 חדרים לשרים, אם אני לא טועה.
אביגדור יצחקי:
יש 22 חדרים.
יעקב מרגי:
כמה חדרים חסרים לממשלה בקומת הממשלה?
אביגדור יצחקי:
לא חסר.
אביגדור יצחקי:
או אולי חסר.
אביגדור יצחקי:
אבל מה שאמרנו, תן לי להגיד לך.
יעקב מרגי:
את הפריווילגיה של שאר המפלגות, לגבי השרים,
אביגדור יצחקי:
אבל זה בתוך המפלגה.
אביגדור יצחקי:
אני עשיתי שלושה כאלה.
יעקב מרגי:
לכן, אתה לא יכול להכריח אותי לקחת את כל ארבעת השרים שלי לקומת הממשלה.
יעקב מרגי:
חדר אחד – אני לא כמו כל המפלגות?
אביגדור יצחקי:
אני מסביר עוד פעם, זה בתוך המפלגה.
יעקב מרגי:
בתוך המפלגה יש לנו הסדר שלנו, אין לי בעיה.
אביגדור יצחקי:
אתה רוצה לשים חבר כנסת שאינו שר בחדר שאינו חדר של חבר כנסת – אז שים אותו בקומת הממשלה, ואת השר תעביר.
יעקב מרגי:
זה מה שאני רוצה לעשות.
יעקב מרגי:
אבל אני רוצה להיות לפי אותו מפתח כמו שאר המפלגות.
יעקב מרגי:
יש לי ארבעה שרים, נתת לי ארבעה חדרים בקומת הממשלה.
אביגדור יצחקי:
הכול נכון, למעט דבר אחד.
אביגדור יצחקי:
הסידור הוא בתוך הסיעה.
אביגדור יצחקי:
לא מחוצה לה.
זהבה גלאון:
אתם עושים את הסידור אתי.
זהבה גלאון:
אתה צריך להחזיר לי הילטון, אני צריכה לקבל חדר.
יעקב מרגי:
אני אשב עם יצחקי.
רוחמה אברהם-בלילא:
אני מבקשת לקבל דיווח על הנושא עד מחר בבוקר, לשמוע שנושא החדרים נפתר.
יעקב מרגי:
עוד היום זה ייסגר.
רוחמה אברהם-בלילא:
חברת הכנסת אביטל, בבקשה.
קולט אביטל:
רציתי להעלות הצעה לפני מזכיר הכנסת.
קולט אביטל:
אני מסתובבת כאן, כמו כל אחד שהולך לאיבוד בפרוזדורים, ודיברתי עם עובדי הבית, עם מי שמאיישים החדרים.
קולט אביטל:
נשארו המון שטחים שאין להם ייעוד כרגע.
קולט אביטל:
יש חדרים ריקים, או מקומות שאפשר להפוך אותם לחדרים.
קולט אביטל:
אם יש מצוקה כזאת, במקום שיגידו לי שיש חדר ולא יודעים מה לעשות אתו, אולי אפשר להכשיר עוד חדר או שניים?
אריה האן:
ראשית, אין הרבה מקומות פנויים, זה לא נכון.
אריה האן:
הייתי שמח למצוא חדר.
אריה האן:
לממשלה, בקומה שנייה, צירפנו קבוצות של שני חדרים.
אריה האן:
אגיד לך איפה הטעות.
אריה האן:
עד היום חברי הממשלה קיבלו חדרים בצד המערבי בקומה השנייה, חדרים מאוד מאוד קטנים.
אריה האן:
מאחר שעברנו לבניין החדש, היה לי סיכום עם מזכיר הממשלה שניתן לחברי הממשלה, בצד המערבי, שני חדרים לכל אחד.
אריה האן:
עושים יחידה, לשכה, מכל שני חדרים.
אריה האן:
ברגע שנתנו שני חדרים, כל החדרים שלכאורה פנויים אינם פנויים כבר.
אריה האן:
זה דבר אחד.
אריה האן:
נכון שבבניין החדש יש שטח של כמה מאות מטרים, אולי קצת יותר, שעדיין לא בנו אותו, לא סיימו את הבנייה בו.
אריה האן:
אנחנו מטפלים בזה עכשיו, אולי בעוד כמה חודשים זה יפתור הרבה בעיות, אבל הבנייה עדיין לא הסתיימה בקומה השנייה, בצד הזה של הבניין החדש.
אריה האן:
אשמח לראות במה מדובר.
קולט אביטל:
אנשים באו ואמרו לי.
קולט אביטל:
שאלתי: מה השטח הזה?
קולט אביטל:
ואמרו שאין לו ייעוד כרגע.
אריה האן:
שיראו לי.
אריה האן:
אני מוכן לראות אותו עכשיו.
רוחמה אברהם-בלילא:
עשי סיור עם מזכיר הכנסת, אם יש הצעות.
רוחמה אברהם-בלילא:
חברי חברי הכנסת, יש למישהו עוד משהו בסעיף שונות?
אביגדור יצחקי:
למי שלא יודע באגף קדמה יש חדר ישיבות יפה.
אביגדור יצחקי:
אפשר להשתמש בו.
אריה האן:
יש שמונה חדרים.
אריה האן:
מי שרוצה צריך להזמין.
רוחמה אברהם-בלילא:
אני פותחת את הישיבה.
רוחמה אברהם-בלילא:
חברת הכנסת נאדיה חילו לא נמצאת ולכן לא נדון בערעור שלה.
יורם מרציאנו:
יש גם ערעור שלי.
יורם מרציאנו:
היו"ר רוחמה אברהם: הוא לא הונח על שולחני.
יורם מרציאנו:
אמרתי לך אתמול בערב שלא קיבלנו שום דבר.
יורם מרציאנו:
אנחנו נעבור לנושא הבא.
יורם מרציאנו:
חבר הכנסת סער, הבנתי שאתמול החלטתם על יושב ראש הוועדה לקידום מעמד האשה.
יורם מרציאנו:
אני שמחה שאדוני החליט לקבל עליו את התפקיד החשוב הזה.
יורם מרציאנו:
לא קיבלתי שום נייר למעט השיבוץ שלכם בוועדות השונות.
גדעון סער:
זה כתוב שם.
אפרים סנה:
מתי יאושרו הוועדות?
אפרים סנה:
היו"ר רוחמה אברהם: במהלך השבוע הבא אני מקווה לסיים את הכל.
אפרים סנה:
אנחנו כרגע במשא ומתן.
אפרים סנה:
אני אמורה לשבת, במהלך היום, עם נציג האופוזיציה, גדעון סער.
אפרים סנה:
פחות או יותר סיימנו את השיבוץ.
אפרים סנה:
אני מעוניינת לעשות את הכל בהסכמה ועד שלא אשב עם כולם ואסכם את כל הדברים, לא אביא את זה.
אפרים סנה:
אנחנו נעבור לנושא השני בסדר היום: בקשתו של חבר הכנסת דני נווה לפטור מחובת הנחה את הצעת חוק ביטוח בריאות ממלכתי (תיקון – תוספת קבועה לסל שירותי הבריאות – טכנולוגיות רפואיות חדשות, תרופות, מכשור ושיטות טיפול), התשס"ו – 2006 (פ/178/17).
דני נוה:
הונחה על שולחן הכנסת הצעת חוק לעדכון קבוע של סל התרופות.
דני נוה:
אני מניח שחבריי יסכימו איתי שברמה המוסרית אין נושא חשוב יותר על סדר יומה של מדינת ישראל, בימים אלה, מאשר הנושא של התוספת לסל התרופות.
דני נוה:
יש בעניין הזה לא מעט אנשים שמביעים את דעתם ומחפשים פתרונות.
דני נוה:
אני חושב שיש לנו כאן היום, ככנסת, הזדמנות לומר לשובתי הרעב, שאגב נמצאים איתנו היום בוועדה, להסתכל - - - היו"ר רוחמה אברהם: אנחנו מקדמים אתכם בברכה ומאחלים לכם אריכות ימים ובריאות שלמה.
דני נוה:
לומר להם בצורה ברורה, שהכנסת לא מתעלמת מהמצוקה והכנסת עושה מעשה.
דני נוה:
הצעת החוק הזאת לא מהווה פתרון מיידי לכל המצוקות, אבל היא בהחלט צעד חשוב מאוד, שיביא לכך שסל התרופות שלנו יתעדכן מידי שנה על בסיס קבוע, החל מהשנה, לפחות בשיעור של 2%, שהם כ-400 מיליון שקל.
דני נוה:
אגב, אני שמח שהממשלה החדשה הכניסה לקווי היסוד שלה התייחסות מפורשת, שאומרת שהממשלה תאמץ מדיניות של עליה ראויה בסל הבריאות החל משנת 2007.
דני נוה:
דובר על עדכון קבוע, שזאת נוסחה בעייתית, אבל אני לא אכנס כרגע לנוסחה הספציפית שמופיעה בקווי היסוד.
דני נוה:
אני אומר בואו נעשה את זה כבר מעכשיו, משנת התקציב 2006.
דני נוה:
המצוקה ברורה לכולם.
דני נוה:
לא בכדי קיבלה ועדת הכנסת את הסמכות, על פי תקנון הכנסת, לאשר פטור מחובת הנחה.
דני נוה:
אם בנושא כזה אנחנו נאמר לציבור, לשובתים ולחולים: "נחכה 45 יום", זאת תהיה בושה.
דני נוה:
זה לא עניין פוליטי, זה לא עניין מפלגתי.
דני נוה:
להפך, אני מברך את הממשלה, שהיא הממשלה הראשונה ששמה את זה בקווי היסוד שלה.
דני נוה:
בואו נעשה בעניין הזה מעשה – נאשר היום פטור מחובת הנחה ונאמר לחולים, ככנסת וכנבחרי ציבור, שאנחנו עושים מעשה ומקדמים כבר ממחר את הצעת החוק הזאת.
יובל פרידמן:
אני רפרנט בריאות באגף התקציבים באוצר.
יובל פרידמן:
חוק ביטוח בריאות ממלכתי לא קבע מנגנון עדכון קבוע מתוך כוונה שהדבר יהיה נתון לשיקול דעת וסדרי עדיפויות תקציביים של הממשלה.
יובל פרידמן:
כמו שהממשלה לא קבעה כללי יסוד, וודאי שאין לקבוע את זה בחקיקה.
יובל פרידמן:
היה ועדת אמוראי שבחנה את מערכת הרפואה בישראל וקבעה שהנושא הזה ייקבע בסדרי עדיפויות.
יובל פרידמן:
אני לא חושב שנכון לסטות מזה גם במקרה שלנו.
יובל פרידמן:
היו"ר רוחמה אברהם: אני פותחת את זה לדיון.
יובל פרידמן:
נרשמו כמה חברי כנסת - - -
אסף אלון:
אני מבקש את רשות הדיבור.
אסף אלון:
היו"ר רוחמה אברהם: אני אאפשר לך את רשות הדיבור למרות שזאת חריגה ממנהגנו לתת קודם לחברי הכנסת להתבטא.
אסף אלון:
אני אחד משובתי הרעב מאז יום ראשון הקודם.
אסף אלון:
לפני כשבוע רופא הכנסת המליץ לי לשים טיפה מלח בפה בוקר וערב.
אסף אלון:
אני רוצה לומר שאם מדובר על פתרון שהוא פתרון לטווח ארוך, צריך לבדוק את זה.
אסף אלון:
אם הפתרון הוא לשנת 2006 ויתחיל מעכשיו, זה יהיה טוב.
אסף אלון:
אבל, אם הפתרון הזה לא יכלול את כל התרופות, ואם הפתרון הזה לא ייקח בסיס פלוס, זה לא יהיה טוב.
אסף אלון:
אם זה לא יכלול את שתי התרופות שאנחנו נלחמים עליהן, את אותם 70 מיליון לכל השנה, כלומר, 30 מיליון לחצי שנה הזאת, זה לא טוב.
אסף אלון:
מדובר בתקציב של גננות בכנסת, אולי, לשנה.
אסף אלון:
אנחנו נמצאים כאן ואני מאוד מודה לחבר הכנסת דני נווה שמנסה לעזור ולעוד הרבה אנשים שמנסים לעזור, אבל זה לא יעזור לנו.
אסף אלון:
אנחנו מבקשים שיהיה ברור, שיהיה כתוב אצלכם שאנחנו מבקשים, עוד היום, את הפתרון לתרופות שלנו.
אסף אלון:
זה ניתן ואין שום בעיה להחליט על זה כבר היום.
אסף אלון:
אני מכיר תקדימים בעבר, כולל תקדימים של ראשי ממשלה קודמים שלקחו את ההחלטה בידיהם ואישרו דברים.
אסף אלון:
ההומלצ שניתנהה על ידי ועדת סל הבריאות, מעוותת לחלוטין ומקפחת אותנו לחלוטין.
אסף אלון:
זאת המלצה, והמלצה אפשר לקפל ולזרוק לזבל.
אסף אלון:
תודה רבה לכם.
אסף אלון:
היו"ר רוחמה אברהם: תודה רבה לך ורפואה שלמה.
אביגדור יצחקי:
אני רוצה לשאול את אסף שאלה.
אביגדור יצחקי:
האם אתה מבין שהתיקון הזה לא עוזר לכם בגלל החלטת ועדת הסל?
אביגדור יצחקי:
בנוסף, שמעתי אתמול את פרופסור רביצקי, שהיה אתמול אצלכם.
אביגדור יצחקי:
הוא מקובל כאן על כולם כאיש ישר, הגון ואמין והוא אמר את המשפט הבא בטלוויזיה, שלי היה קשה לשמוע אותו.
אביגדור יצחקי:
הוא אמר שאם תביאו שני אונקולוגים שיגידו שזאת באמת תרופה שיש בה יעילות ויש בה מוכחות, הוא כחבר ועדת הסל, ימליץ לקבל החלטה אחרת.
אביגדור יצחקי:
מה אתם עונים לזה?
אסף אלון:
פרופסור רובינזון, יושב ראש המועצה לאונקולוגיה ויו"ר האגודה למלחמה בסרטן, בדעה מוחלטת לטובת התרופות הללו.
אסף אלון:
הוא גיבש את דעתו וגם הבהיר אותה לוועדת סל הבריאות.
אסף אלון:
זה מה שנאמר לנו.
אסף אלון:
ביום א' הוא נשמע בגלי צה"ל.
אסף אלון:
הוא עלה לשידור ודיבר על התרופות הללו כתרופות מצילות חיים.
אסף אלון:
המושג של תרופות "מאריכות חיים" או "מצילות חיים" נולד רק עבורינו מאחר ובשום פרוטוקול רפואי אחר, כאשר יש חולה לב, אף אחד לא בודק אם הדברים שנותנים לו או מכניסים לו, יגרמו להארכת חיים או למוות.
אסף אלון:
כאשר מישהו מגיע במצב קשה לבית חולים אף אחד לא אומר לו: "תשכב בצד, לך תמות".
אסף אלון:
כשמישהו צריך טיפול, הוא צריך לקבל טיפול.
אסף אלון:
אין אפשרות לקחת אנשים ולהגיד להם: "אתם תחיו רק 3, 6, 7, 15 חודשים".
אסף אלון:
תרופת ה"אווסטין" היא שנתיים בעולם ובארץ.
אסף אלון:
ה"ארביטוקס" קיימת שנה.
אסף אלון:
אין עליהם מדדים לאורך זמן, אבל אפשר לקבל מדדים מבתי חולים.
אסף אלון:
ואני יכול להביא לך מספיק אונקולוגים בכירים שיתנו תימוכין לזה.
אביגדור יצחקי:
האם אתה מבין שההצעה הזאת לא מביאה לכם מזור?
דני נוה:
היא יכולה להביא מזור.
דני נוה:
אם ועדת הסל תקבל אמצעים כספיים נוספים, ועדת הסל תוכל - - - אם אתה מחפש איך להכשיל – תכשילו.
דני נוה:
התפקיד שלנו זה לחפש איך לעזור לחולים.
אביגדור יצחקי:
התפקיד שלנו זה לעזור לאנשים הללו, זה התפקיד שלנו.
דני נוה:
כשר בריאות הבאתי כסף לסל התרופות יותר מאשר כל אחד, אז אל תטיף מוסר.
דני נוה:
אתה יושב פה כנציג הקואליציה כדי למצוא תירוצים איך להכשיל את זה?
דני נוה:
תסתכל עלי בעיניים ותכשיל את זה.
דני נוה:
היו"ר רוחמה אברהם: הנושא הוא רגיש וכאוב ואין בחדר חבר כנסת שכואב לו יותר וחבר כנסת שכואב לו פחות.
דני נוה:
לכן, אני מציעה, חבר הכנסת נווה, שכפי שאפשרתי לך להציג את העמדה שלך, נאפשר לכל אחד מחברי הכנסת להביע את דעתו.
דני נוה:
כולנו כאן מסכימים שלכולנו אכפת ממה שקורה.
אסף אלון:
אני רוצה לענות לשאלתו של חבר הכנסת יצחקי.
אסף אלון:
אנחנו לא יודעים את כל פרטי ההצעה של חבר הכנסת נווה.
אסף אלון:
אנחנו לא פוליטיקאים ולא מכירים את כל הסוגיות שמופיעות בכל ההצעות.
אסף אלון:
אבל אם הדבר הזה ייתן מענה לתוספת לסל, שהוא כרגע קבוע, כלומר ניתן לעבור את ה-2%, שזה 400 מיליון לשנה, אם הדבר הזה הוא כתוספת לבסיס הקבוע של הסל, זה יכול לתת מענה בשיעור אולי של 700-800 מיליוני שקלים, ואז זה ייתן מענה מסוים, לא בטוח.
אביגדור יצחקי:
השנה יש תוספת של 310 מיליון שקל.
דני נוה:
זה לא כולל את התרופות האלה.
אביגדור יצחקי:
ברור שגם העלאה של 400 מיליון שקל לא מכניסה את זה פנימה, זה צריך להיות ברור.
מוחמד ברכה:
יש לי הצעה לגבי סדר היום של הדיון.
מוחמד ברכה:
אני חושב שהדיון הוא לא על מהות החוק אלא על הדחיפות ועל שחרור מחובת הנחה.
מוחמד ברכה:
אין ספק, סביב השולחן, שיש דחיפות, יש רצון לקדם דברים.
מוחמד ברכה:
אם יצטרכו לעשות שינויים בהצעת החוק של חבר הכנסת נווה, הם יוכנסו בוועדה.
מוחמד ברכה:
ועדת הכנסת לא יכולה לעמוד במקום ועדת העבודה והרווחה, שתיכנס לעובי הקורה.
מוחמד ברכה:
לכן אני מציע לקצר את התהליך ולשאול האם יש דחיפות למהלך כזה.
מוחמד ברכה:
אני חושב שיש דחיפות מהמעלה הגבוהה .
מוחמד ברכה:
היו"ר רוחמה אברהם: אני מקבלת את הערתך ולכן כל אחד מחברי הכנסת יתייחס לנושא הפטור מחובת הנחה.
יעקב מרגי:
גברתי היושבת ראש, חבריי חברי הכנסת.
יעקב מרגי:
אני מקדם בברכה את החולים בברכת רפואה שלמה.
יעקב מרגי:
אני מקווה שבעייתם תיפתר, אבל אני חייב לומר, באותה נשימה, שחייבים אחת ולתמיד לפתור את המחזה המביש הזה שכל פעם, בדיוני התקציב, יעמדו פה חולים וישבתו ויאבקו על זכותם לקבל תרופה מצילת חיים כזאת או אחרת.
יעקב מרגי:
אני גם מצטער על כך, על הניסיון המביש של עסקנים, של פוליטיקאים, לנצל את המצב.
יעקב מרגי:
הרי ידוע והדברים נאמרו בצורה חד משמעית: גם אם ראש הממשלה ושר האוצר ישימו את כל 460 מיליון השקלים, שעליה ממליצה ועדת הסל, התרופה המדוברת לא תיכנס לסל.
יעקב מרגי:
לכן אני חושב שצריך להגן ולשמור בקנאות על ההליך החשוב של קביעת סל התרופות.
יעקב מרגי:
זה הליך מקצועי, הליך לא פופוליסטי, לא נעים.
יעקב מרגי:
היום זה כואב פה, מחר זה כואב שם.
יעקב מרגי:
עוד חצי שנה יפתחו טכנולוגיה חדשה, ואנחנו אנה אנו באים?
יעקב מרגי:
נעמוד כאן וכל מי שמצדד ייחשב שמציל חיים ומי שיחשוב בצורה רציונאלית, ייחשב אנטי חולים?
יעקב מרגי:
לכן, עם כל הצער ועם כל הרצון להכריז פה הכרזות פופוליסטיות, צריך להגן בקנאות על ההליך של קביעת סל התרופות בוועדת סל התרופות.
יעקב מרגי:
ההליך הוא מקצועי - - -
אורי אריאל:
לכן אתה לא מוכן לקצר את הזמן?
יעקב מרגי:
עוד לא אמרתי את דעתי.
יעקב מרגי:
יש שאלה חשובה בנושא קביעת סל התרופות.
יעקב מרגי:
יש דיון שעדיין לא הוכרע ורוב הרופאים, רוב המומחים, וההסתדרות הרפואית אומרים שיכול להיות שצריך לעשות רפורמה ולקבוע קטגוריות בסל התרופות.
יעקב מרגי:
יכול להיות שתרופות מניעה של היום יצילו אותנו ממחזות כאלה בעוד 10 שנים.
יעקב מרגי:
מי אמר שזה יותר חשוב או פחות חשוב?
יעקב מרגי:
לכן, יכולתי לעמוד פה ולהתייפף ולומר שצריך לקצר וצריך לעשות, אבל זה לא מביא תרופה וזה לא מביא מזור.
יעקב מרגי:
נכון שחשובה הדחיפות, ואם יש פה חברים אמיצים שרוצים לפתור את בעיית החולים, אני זורק פה כפפה, תרימו אותה:
יעקב מרגי:
הגיע הזמן לפתוח לציבור את הליך רכישת התרופות, את הליך היחצנות של חברות התרופות עם קופות החולים, את פערי התיווך.
יעקב מרגי:
שיגלו לנו בכמה הם רוכשים את התרופות.
יעקב מרגי:
הגיע הזמן.
יעקב מרגי:
כולנו פה, כנבחרי ציבור, מעלימים עין ושותקים.
יעקב מרגי:
בקדנציה הקודמת הושתקתי פה: "מה פתאום אתה נוגע בתפוח אדמה לוהט?".
יעקב מרגי:
אז כדאי, אחת ולתמיד, שיבינו שהמגרש הוא לא פה.
יעקב מרגי:
הגיע הזמן שיבדקו את קופות החולים וחברות התרופות, איך מתנהל כל שוק התרופות בארץ.
קולט אביטל:
אני חושבת, ברמת העיקרון, שהחוק של דני נווה נכון וצודק.
קולט אביטל:
צר לי שלא הציע אותו כשהיה שר הבריאות.
דני נוה:
הצעתי ותמכתי בו וחבל שאת לא מדייקת בעובדות.
דני נוה:
אני תמכתי בו לאורך כל הזמן.
אפרים סנה:
דחיתם פעם אחר פעם.
אפרים סנה:
די מספיק.
אפרים סנה:
שנה אחרי שנה ביבי דחה את זה.
דני נוה:
אני הבאתי לסל הבריאות יותר מאשר כל אחד אחר.
אפרים סנה:
ביבי דחה שנה אחרי שנה, שנה אחרי שנה.
דני נוה:
תפסיק לעשות את הפוליטיקה הקטנה הזאת, בושה.
דני נוה:
אני הבאתי לסל יותר מאשר כל אחד אחר.
דני נוה:
היו"ר רוחמה אברהם: חבר הכנסת סנה אני קוראת אותך לסדר.
דני נוה:
חבר הכנסת נווה, אני קוראת אותך לסדר.
דני נוה:
385 מיליון שקל, פוליטיקאי קטן.
דני נוה:
תפסיק להיות פוליטיקאי קטן.
דני נוה:
היו"ר רוחמה אברהם: חבר הכנסת נווה פעם ראשונה.
דני נוה:
תתביישו לכם.
אפרים סנה:
מה הדבר הזה?
דני נוה:
בושה.
אפרים סנה:
איפה היית?
דני נוה:
הבאתי יותר מאשר כל שר אחר.
דני נוה:
איפה הייתי?
דני נוה:
שר הבריאות הייתי.
דני נוה:
תתבייש לך.
דני נוה:
יותר מאשר כל שר בריאות אחר הבאתי לסל.
דני נוה:
תתבייש לך, מטיף לי מוסר.
דני נוה:
היו"ר רוחמה אברהם: אני קוראת אותך לסדר פעם שניה, חבר הכנסת דני נווה.
דני נוה:
נלחמתי על זה יותר ממך.
דני נוה:
היו"ר רוחמה אברהם: קראתי לך לסדר כבר פעם שניה, חבר הכנסת דני נווה וזה לא יכול להיות - - - כל הסיטואציה הזאת של ההתפרעות המילולית הזאת, לא יכולה להתקיים כאן.
דני נוה:
אני מתנצלת.
דני נוה:
אני פשוט אפסיק את הדיון אם עוד פעם אחת ההתפרצות הזאת, המילולית, תהיה כאן.
דני נוה:
אני לא מוכנה לזה.
דני נוה:
כולנו כאן נתנהל וכל אחד יקבל את תורו לדבר, אבל אני לא מוכנה להתנהלות הפופוליסטית הזאת.
דני נוה:
ואם אנחנו עושים את זה לעיני המצלמות, אני אבקש מהתקשורת לצאת.
דני נוה:
ולכן, חבריי חברי הכנסת, אני משאירה בשעה זאת את התקשורת, אבל אם אני אראה עוד התפרצות אחת אז התקשורת תצא, ואולי אז אנחנו נהפוך כאן את הדיון לענייני.
יצחק וקנין:
תאמיני לי שהיית עושה טוב אם היית מוציאה מכאן את התקשורת, כי זאת ההצגה הכי טובה בעיר.
גדעון סער:
למה להוציא את התקשורת?
גדעון סער:
כדי שהממשלה לא תתגלה בקלונה?